SK Úradný vestník Európskej únie C 107/28

Uverejnenie žiadosti podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2007/C 107/10)

Týmto uverejnením vzniká právo vzniesť námietku voči žiadosti podľa článku 7 nariadenia Rady (ES) č. 510/2006 (1). Námietky musia byť Komisii doručené do šiestich mesiacov odo dňa uverejnenia.

ZHRNUTIE

NARIADENIE RADY (ES) č. 510/2006

„MARIÁNSKOLÁZEŇSKÉ OPLATKY“

ES č. CZ/PGI/005/0407/28.10.2004

CHOP ( ) CHZO ( X )

Tento prehl'ad obsahuje hlavné body špecifikácie výrobku na informačné účely.

1. Príslušný orgán v členskom štáte:

Názov: Úřad průmyslového vlastnictví Adresa: Antonína Čermáka 2a CZ-160 68 Praha 6-Bubeneč Telefón: (420) 220 38 31 11 Fax: (420) 224 32 47 18 E-mail: posta@upv.cz

2. skupina

Názov: KLS KLIMENTOV, s.r.o. Adresa: Klimentov 133 CZ-354 71 Velká Hleďsebe Telefón: (420) 354 62 58 81-2 Fax: (420) 354 62 27 15 E-mail: kls@iol.cz





Názov: Opavia-LU, a.s. Adresa: Vinohradská 2828/151, Praha 3, Česká republika Telefón: (420) 272 00 26 04 Fax: (420) 272 00 26 04 E-mail: info@danone.com Zloženie: Výrobcovia/spracovatelia ( X ) Iné ( )

3. Druh výrobku

Trieda 2.4. Chlieb, pečivo, koláčiky, cukrárske výrobky, sušienky a ostatný pekárenský tovar

4. Špecifikácia:

(prehľad požiadaviek podľa článku 4 ods. 2 nariadenia (ES) č. 510/2006)

4.1 Názov: „Mariánskolázeňské oplatky“

4.2 Opis: Oblátky sa skladajú z dvoch tenkých plátov a sú spojené vrstvou plnkou. Podľa typu plnky rozlišujeme spekané oblátky orieškové a kakaové. Tvar je okrúhly, pravidelný so slabo odmrveným okrajom a ojedinelým praskom, s charakteristickým reliéfom po obvode v tvare venca štylizovaných listov. Reliéf uprostred oblátky sa rôzne mení podľa jednotlivých výrobcov. Farba oblátky je podľa jednotlivých druhov cesta smotanová alebo svetlo hnedá. Sú krehké, prepečené, náplň je zrnitá, chuť je sladká, po použitých surovinách. Na trhu sa vyskytujú balené do alobalu, škatuľky a prípadne fólie, hmotnosť 175 gramov.

Suroviny požité pri na výrobu: pšeničná múka, cukor, stužený tuk, lieskové jadrá, pšeničné klíčky, mliečny tuk, rastlinný tuk, kakao, sušené mlieko, sušený žĺtok, pšeničný škrob, soľ, emulgátor – lecitín, citrónová aróma, škorica, lieskovo-oriešková aróma, etyl vanilín (aróma), mandľová aróma.

Skladovanie do 25 °C, obdobie trvanlivosti 180 dní.

4.3 Zemepisná oblasť: Územia obcí Mariánske Lázne a obce Velká Hleďsebe, spadajúce do správneho obvodu Mariánske Lázne.

4.4 Dôkaz o pôvode: Kontrola dodržiavania špecifikácie (rozsah kontrol, ich frekvencia, evidencia) je daná a zaistená schváleným systémom HACCP, národnou akreditovanou spoločnosťou BVQI, s.r.o., Vítězné náměstí 2, Praha 6, ČR, systémom riadenia podľa normy ČSN EN ISO 9001:2001 a ČSN EN ISO 1400:2005, zákona 316/2004 Sb. o vysledovateľnosti vo všetkých fázach výrobného procesu a distribúcie, ďalej kontrolou miestne príslušnej Státní zemědělské a potravinářské inspekce, inšpektorát Plzeň. Každý výrobca vedie evidenciu dodávateľov surovín, ako aj odberateľov hotových výrobkov. Každý výrobok je v súlade so zákonom vybavený údajmi o výrobcovi, vrátane adresy.

4.5 Spôsob výroby: Výroba oblátok sa začína výrobou oblátkového cesta z uvedených (vyššie) surovín (4.2), po dokonalom premiešaní sa dopravuje cesto z mixéra k stroju na pečenie, otočnému zariadeniu (čo je bežný stroj na výrobu oblátok), upečené pláty sa ručne odoberajú a ukladajú do prepraviek. Prepravky sa dopravujú do miestnosti na zvlhčovanie, kde pláty vlhnú pri vlhkosti 90 % asi 5 dní. Jeden – spodný plát – sa posype ručne zmesou cukru, tuku a orechami a ďalšími surovinami (podľa druhu), na ktorý sa potom priloží druhý plát a oba sa spečú spolu. Po zvážení na požadovanú hmotnosť sa balia do hliníkovej fólie, vkladajú do škatuliek a následne sa balia na baliacom stroji. Po vyznačení obdobia na škatuľku, do ktorého je možné tovar upotrebiť sa následne skladajú do kartónov a premiestňujú do skladu. Oblátky sú krehké a ľahko pohlcujú vlhkosť, preto z dôvodu zachovania kvality a lepšej vysledovateľnosti výrobku musí aj balenie prebiehať priamo u výrobcu.

4.6 Prepojenie: Prvé zmienky o kúpeľných oblátkach v Mariánskych Lázňach sú už z 18. storočia. Pôvodne domáca výroba určená skôr pre vlastnú potrebu sa postupne s rozvojom kúpeľníctva stávala veľkovýrobou pre obchodné účely. Za zakladateľa priemyselnej výroby oblátok možno považovať Karla Reitenberga, ktorý začal s výrobou v r. 1856. Takmer o sto rokov neskôr rozšíril sortiment kúpeľných oblátok Jozef Homolka, ktorý prišiel z Viedne a spolu so zdokonaleným strojným vybavením priviezol aj vlastnú receptúru na oblátky z čokoládového cesta. Oblátky sú v mysliach spotrebiteľov jednoznačne späté s oblasťou západočeských kúpeľov, kde jedným z centier sú Mariánske Lázne. Zloženie a výroba sa dedila z generácie na generáciu v miestnych pekárenských dielňach. Ponuka oblátok bola v ostatnom čase rozšírená v roku 1995 spoločnosťou KLS KLIMENTOV s.r.o.

Historické dokumenty sú uložené v archíve mesta, v miestnych novinách a u spoločnosti Opavia-LU, a.s. Mnoho odkazov viažúcich sa k histórii aj k súčasnosti oplátok a k ich reputácii je možné nájsť na rôznych internetových stránkach, napr. na stránkach Hameliky, časopisu o Mariánskych Lázňach, na stránkach mesta Mariánskych Lázní atď., ako aj novinových článkoch (Mariánskolázeňské Listy č. 6/1994, Chebský deník z 13. mája 2006, Chebsko z 21. decembra 2005). Rovnako tak v Mestskom múzeu je množstvo dokladov a exponátov o histórii výroby oblátok vo vymedzenej oblasti.

Označenie Mariánskolázeňské oblátky bolo v roku 1967 medzinárodne zaregistrované podľa Lisabonskej dohody, od 1. februára 1974 je označenie chránené podľa národného zákona. Označeniu „Mariánskolázeňské oplátky “bola poskytnutá ochrana aj v rámci bilaterálnych zmlúv so Švajčiarskom, s Rakúskom a s Portugalskom.

4.7 Kontrolný orgán:

Název: Státní zemědělská a potravinářská inspekce, inspektorát v Plzni Adresa: Jiráskovo náměstí 8 CZ-303 85 Plzeň Tel.: (420) 377 43 34 11 Fax: (420) 377 45 52 29 E-mail: plzen@szpi.gov.cz

4.8. Označenie: Označenie „Mariánskolázeňské oplatky “musí byť zreteľne uvedené na prednej strane obalu.

(1) Ú. v. EÚ L 93, 31.3.2006, s. 12.